Člankom 2. u obje uredbe, definirani su temeljni specifični ciljevi programa razgradnje za razdoblje financiranja od 2014. do 2020. Ti su ciljevi detaljno razrađeni u provedbenim postupcima koje je Komisija donijela u kolovozu 2014. i utvrđene su nove osnovne vrijednosti za svaki program razgradnje sve do krajnjeg stanja pojedinačnog programa.

Do referentnog datuma za izvješćivanje, to jest do 30. lipnja 2015., uspješnost je općenito bila u skladu s očekivanjima, uz pojedinačne primjere izvrsnosti i preostalih rizika.

Dana 31. prosinca 2014., bugarski nacionalni izvori financiranja dosegli su ukupno 147 milijuna EUR, što odgovara 13 % procijenjenog troška programa razgradnje. Na temelju najnovijih dostupnih informacija ne očekuje se financijski manjak do 2020. U lipnju 2015. financijski je manjak za razdoblje 2021. – 2030. iznosio otprilike 150 milijuna EUR (vidjeti tablicu 2.), to jest 14 % ukupnog procijenjenog troška za postizanje krajnjeg stanja programa razgradnje u 2030.

Osnovni plan programa

Komisija je osnovni plan programa donijela u Prilogu 2. provedbenim postupcima6. Osnovni plan je obrazložen u konačnom planu razgradnje koji je 25. kolovoza 2014. odobrio litavski ministar energetike. Plan ispunjuje preduvjete utvrđene na nacionalnoj razini, kao i standarde IAEA-e.

Plan iz kolovoza 2014. nastao je nakon opsežne revizije prethodne verzije (srpanj 2005.), uključujući reorganizaciju strukture raščlambe radova i strukture troškova te uključivanja nekoliko aktivnosti koje su prvotno izostavljene. To je dovelo do udvostručenja procijenjenih troškova i odgađanja datuma završetka programa za 9 godina.

Napredak

Ciljevi čije je ispunjavanje predviđeno do rujna 2015.16 ispunjeni su prema rasporedu utvrđenom u osnovnom planu.

Ostvareni su važni koraci u ključnim projektima za uklanjanje goriva iz reaktora: u listopadu 2015. završeni su instalacijski radovi u dvoranama s bazenima za istrošeno gorivo te su započela ispitivanja prije puštanja u pogon.

Osim toga, u kolovozu 2015. započela su ispitivanja prije puštanja u pogon postrojenja za obradu i privremeno skladištenje radioaktivnog otpada.

Dekontaminacija i demontiranje u dvorani za turbine je znatno napredovalo: stvarni napredak u jedinici 1 je 97 % i 15 % u jedinici 2.

Uspješnost

Do rujna 2015. uspješnost je općenito zadovoljavajuća. Količina rastavljene opreme premašila je 40 % planirane količine: ukupna količina obrađenog i uskladištenog radioaktivnog otpada u skladu je s planom (cilj obrade premašuje 5 %, a skladištenje je 6 % ispod ciljne vrijednosti) iako uspješnost u pojedinačnim kategorijama otpada varira iznad i ispod procijenjenih vrijednosti.

U određenim područjima potrebno je poboljšati uspješnost provedbe vremenskog plana, no kašnjenja do kojih je došlo do referentnog datuma za izvješćivanje nisu utjecala na ključni tijek provedbe programa. Velik uspjeh u smanjenju upravljačkih rizika ostvaren je rješavanjem dugotrajnog ugovornog spora, što je postignuto bez troškova. Spor je mogao imati učinak na ključan projekt (privremeno skladištenje iskorištenoga goriva), presudan za ostvarivanje glavnog cilja EU-a za financijsku pomoć u ovom financijskom okviru, to jest uklanjanje istrošenoga goriva iz zgrada reaktora.

Ostvarena vrijednost projekata bila je usklađena sa stvarnim troškovima, čime je postignuta zadovoljavajuća troškovna učinkovitost.

Sufinanciranje

Do 30. rujna 2015. litavskim nacionalnim izvorima financirani su projekti razgradnje u iznosu od 91 milijun EUR i projekti u energetskom sektoru u iznosu od 90 milijuna EUR. Na temelju najnovijih informacija ne očekuje se financijski manjak do 2020. Od početka ovog financijskog okvira manjak sredstava programa razgradnje za razdoblje od 2021. do 2038. ostao je nepromijenjen i iznosi 1,73 milijardi EUR (vidjeti tablicu 2.), to jest polovinu ukupnih procijenjenih troškova do krajnjeg stanja programa razgradnje u 2038. Navedenom opsežnom procjenom (vidjeti odjeljak 2.3.) ispitat će se stabilnost financijskih planova. Kako je predviđeno relevantnim nacionalnim zakonodavstvom, litavska vlada dogovorit će izdvajanje adekvatne pomoći EU-a nakon 2020. No istim zakonom predviđena je dodjela sredstava iz državnog proračuna ako ne postoje druga sredstva financiranja.

3.3Slovačka – nuklearna elektrana Bohunice V1

NE Bohunice V1 sastoji se od dva reaktora tipa VVER 440/230: jedinica 1 trajno je ugašena 2006., a jedinica 2 je trajno ugašena 2008.

Slovačko poduzeće Jadrová a vyraďovacia spoločnosť (JAVYS) je poduzeće pod državnim upravljanjem, konkretno pod upravljanjem ministarstva gospodarstva. JAVYS je nositelj dozvole / subjekt nadležan za razgradnju nuklearne elektrane Bohunice V1 i postrojenja za odlaganje otpada.

Osnovni plan programa

Komisija je osnovni plan programa donijela u Prilogu 3. provedbenim postupcima6. Osnovni plan je obrazložen u detaljnom planu razgradnje NE Bohunice V1 od 22 listopada 2014.